《涌翠亭梅花》
元代·熊禾

来者为新去为陈，阴阳如代各还香。
花开花谢亦常理，对花不还尤花神。
平生性耆不在花，两年颇与梅相亲。
何人种梅绕此屋，一见使我心清冷。
老树槎牙溪侧径，枯枝倒挂池边亭。
花开主人不复赏，我来却作花主人。
此花不还相香色，凜凜大节何峥嵘。
北海雪深臣皓首，霜寒中野儿悲吟。
荷蓧老人留植杖，沧浪孺子来濯缨。
神人妃子固有态，此花不是儿女情。
托根山谷居岁晚，自分不及芳春辰。
春前腊后挺高洁，留与桃李争妍新。
春寒桃李犹未开，莫随羌管轻飘零。
先生自是绝俗士，西湖东合当齐名。
巡檐索笑兴不浅，金樽檀板随红尘。
斯言近戏君勿讶，南山松柏终年青。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。